ΚΑΝΟΝΙΣΜΟΣ (ΕΚ) αριθ. 1100/98 ΤΟΥ ΣΥΜΒΟΥΛΙΟΥ της 25ης Μαΐου 1998 για τροποποίηση του κανονισμού (ΕΟΚ) αριθ. 1615/89 του Συμβουλίου για τη θέσπιση ευρωπαϊκού συστήματος δασικών πληροφοριών και επικοινωνίας (EFICS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,

την πρόταση της Επιτροπής,

Εκτιμώντας:

ότι η περίοδος εφαρμογής του κανονισμού (ΕΟΚ) αριθ. 1615/89 του Συμβουλίου, της 29ης Μαΐου 1989, για τη θέσπιση ευρωπαϊκού συστήματος δασικών πληροφοριών κα επικοινωνίας (EFICS) (1), έληξε στις 31 Δεκεμβρίου 1997 7

ότι για τη δημιουργία του συστήματος έχουν ήδη αναληφθεί πολλές κοινοτικές δράσεις, οι οποίες επικεντρώνονται κυρίως στην ανάλυση της αξιοπιστίας και της συγκρισιμότητας των δεδομένων που προκύπτουν από τις δασικές καταγραφές των κρατών μελών, καθώς και στο συντονισμό των ενεργειών που αναλαμβάνονται από διεθνείς οργανισμούς στο στατιστικό τομέα 7 ότι οι ενέργειες αυτές έχουν αποδείξει τόσο την καταλληλότητα της κοινοτικής διαδικασίας όσο και τα αναμενόμενα οφέλη από τη συνέχιση των καταβαλλόμενων προσπαθειών 7

ότι προς εφαρμογή του συστήματος τα κράτη μέλη πρέπει να λάβουν τα κατάλληλα μέτρα που πρέπει να προσδιοριστούν στο πρόγραμμα εργασίας το οποίο θα καταρτίσει η Επιτροπή και το οποίο θα υποβληθεί στη μόνιμη δασική επιτροπή 7

ότι η εφαρμογή των κοινοτικών πολιτικών, οι διεθνείς δεσμεύσεις της Ευρωπαϊκής Ένωσης στο πλαίσιο της διαδικασίας μετά το Ελσίνκι και της ειδικής συνόδου της Γενικής Συνέλευσης των Ηνωμένων Εθνών του 1997, καθώς και οι εργασίες του Ευρωπαϊκού Οργανισμού Περιβάλλοντος απαιτούν την ενίσχυση των προσπαθειών που καταβάλλονται προκειμένου να βελτιωθεί η ποιότητα των διεθνών δεδομένων για τα δάση και τη χρησιμοποίηση των πλέον κατάλληλων τεχνικών πληροφορικής και τηλεματικής για τη διάδοση αυτών 7

ότι στο ψήφισμα του Ευρωπαϊκού Κοινοβουλίου της 30ής Ιανουαρίου 1997 σχετικά με τη δασική στρατηγική της Ευρωπαϊκής Ένωσης (2) τονίζεται ότι η Επιτροπή πρέπει να προχωρήσει στην εφαρμογή του συστήματος EFICS 7 ότι στη γνωμοδότηση της Οικονομικής και Κοινωνικής Επιτροπής, της 24ης Απριλίου 1997, για την κατάσταση και τα προβλήματα της δασοκομίας στην Ευρωπαϊκή Ένωση καθώς και τις δυνατότητες ανάπτυξης δασικής πολιτικής (3) αναφέρεται ότι πρέπει να βελτιωθεί η πληροφόρηση για το δασικό τομέα και ότι το EFICS μπορεί να συμβάλει στην επίτευξη αυτού του σκοπού, ιδίως με την προσθήκη δεδομένων για την προστασία των δασών 7

ότι, συνεπώς θα πρέπει να παραταθεί ο εν λόγω κανονισμός και, παράλληλα, να προσαρμοστεί σύμφωνα με τις προαναφερόμενες ανάγκες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1615/89 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

Προκειμένου να συγκεντρώνονται και να διατίθενται αντικειμενικές, αξιόπιστες συγκρίσιμες και διεξοδικές πληροφορίες για τη διάρθρωση και τη λειτουργία του δασικού τομέα της Κοινότητας έτσι ώστε:

- να λαμβάνονται καλύτερα υπόψη τα ζητήματα του δασικού τομέα κατά τις συζητήσεις που πραγματοποιούνται σε διεθνές επίπεδο,

- να διευκολυνθεί η εφαρμογή δράσεων υπέρ του δασικού τομέα στο πλαίσιο των υφιστάμενων κοινοτικών πολιτικών,

- να διευκολυνθεί η εφαρμογή των δασικών πολιτικών των κρατών μελών ή των πολιτικών που έχουν επιπτώσεις στο δασικό τομέα,

- να μπορεί το ευρύτερο κοινό να έχει πρόσβαση στις πληροφορίες που αφορούν το δασικό τομέα,

δημιουργείται ένα Ευρωπαϊκό Σύστημα Δασικών Πληροφοριών και Επικοινωνίας (EFICS), καλούμενο στο εξής "το σύστημα" αντικείμενο του οποίου είναι η συλλογή, ο συντονισμός, η εξασφάλιση της συνοχής, η επεξεργασία και η διάδοση των πληροφοριών που αφορούν το δασικό τομέα και την εξέλιξή του».

2. Το άρθρο 3 αντικαθίσταται από το ακόλουθο κείμενο:

«Άρθρο 3

Η Επιτροπή εξασφαλίζει, σε στενή συνεργασία με τα κράτη μέλη και τους διεθνείς οργανισμούς του τομέα των ευρωπαϊκών δασικών στατιστικών, την εγκατάσταση του συστήματος κατά τη διάρκεια της περιόδου που αρχίζει την 1η Ιανουαρίου 1989 και λήγει στις 31 Δεκεμβρίου 2002.

Για να βελτιωθεί η συγκρισιμότητα και πληρότητα των δεδομένων σε ευρωπαϊκό επίπεδο, θα χρειαστεί ενδεχομένως για την εγκατάσταση του συστήματος να προσαρμόσουν ή να ολοκληρώσουν τα κράτη μέλη, αφού λάβουν τη Γνώμη της Μόνιμης Δασικής Επιτροπής της απόφασης 89/367/ΕΟΚ (1), τις διαδικασίες συλλογής των δεδομένων, ιδίως όσον αφορά την αξιολόγηση των δασικών πόρων και την παρακολούθηση της αγοράς προϊόντων ξυλείας και δασοκομικών προϊόντων.Η Επιτροπή υποστηρίζει, κατά περίπτωση, τις ενέργειες των κρατών μελών και των διεθνών οργανισμών όπως ο FAO ή η Οικονομική Επιτροπή για την Ευρώπη των Ηνωμένων Εθνών (ΟΗΕ/ΟΕΕ) στόχος των οποίων είναι να καλύψουν συγκεκριμένες ανάγκες της εγκατάστασης του συστήματος.

(1) ΕΕ L 165 της 15. 6. 1989, σ. 14.»

3. Παρεμβάλλεται το ακόλουθο νέο άρθρο:

«Άρθρο 3α1. Η Επιτροπή υποβάλλει για γνωμοδότηση στη μόνιμη δασική επιτροπή ένα πρόγραμμα εργασίας, στο οποίο προσδιορίζονται οι ενέργειες που πρέπει να αναληφθούν από τα κράτη μέλη και την Επιτροπή για την εγκατάσταση του συστήματος.

2. Η Επιτροπή διατυπώνει τη γνώμη της, για το εν λόγω πρόγραμμα εργασίας μέσα σε προθεσμία που ορίζει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη της επιτροπής.

β) Όταν τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την ημερομηνία υποβολής των μέτρων, τα προτεινόμενα μέτρα θεσπίζονται από την Επιτροπή και εφαρμόζονται αμέσως.»

4. Το άρθρο 4 αντικαθίσταται από το ακόλουθο κείμενο:

«Άρθρο 4

Το ποσό δημοσιονομικής αναφοράς για την υλοποίηση του συστήματος ανέρχεται σε 3,9 εκατομμύρια Ecu για την περίοδο 1989-2002.

Οι ετήσιες πιστώσεις εγκρίνονται από τη δημοσιονομική αρχή εντός των ορίων των δημοσιονομικών προοπτικών.»

5. Το άρθρο 5 αντικαθίσταται από το ακόλουθο κείμενο:

«Άρθρο 5

Πριν από την 1η Ιανουαρίου 2003, η Επιτροπή υποβάλλει στο Συμβούλιο έκθεση αξιολόγησης για την υλοποίηση του συστήματος και για τα επιτευχθέντα αποτελέσματα. Με βάση την έκθεση αυτή και ανάλογα με τις ανάγκες, η Επιτροπή υποβάλλει στο Συμβούλιο προτάσεις για τη μελλοντική οργάνωση και λειτουργία του συστήματος.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Μαΐου 1998.

Για το Συμβούλιο

Ο Πρόεδρος

J. CUNNINGHAM

(1) ΕΕ L 165 της 15. 6. 1989, σ. 12 7 κανονισμός όπως τροποποιήθηκε από τον κανονισμό (ΕΚ) αριθ. 400/94 (ΕΕ L 54 της της 25. 2. 1994, σ. 5).

(2) ΕΕ C 55 της 24. 2. 1997, σ. 22.

(3) ΕΕ C 206 της 7. 7. 1997, σ. 128.